open-index/open-wikipedia-markdown huggingface dataset:
Wierre-Effroy

**Wierre-Effroy** on vald Põhja-Prantsusmaal Pas-de-Calais' departemangus.

Wierre-Effroy asub u. 13 km Boulogne-sur-Merist kirdes, teede D232 ja D234 ristumiskoha ümbruses.

## Huviväärsused

* St. Pierre'i kirik, pärineb 12. sajandist.
* St.Laurenti kirik Hesdres'i asunduses, pärineb 12. sajandist.
* 16. sajandi kindlustatud häärber.
* Lahingus Britannia pärast tulistati piloot alla ja lennuk prantsatas külalähedasele põllule. Time Team kaevas seal paigas 2000. aastal.

## Vaata ka

* Pas-de-Calais' departemangu haldusüksuste loend

## Viited
R3hab

**Fadil El Ghoul** (araabia keeles فضيل الغول; lavanimega **R3HAB** (hääldus: *rihäb*) sündinud 2. aprillil 1986) on Marokost pärit hollandi diskor ja muusikaprodutsent.

Briti muusikaajakiri DJ Mag paigutas R3HABi 2018. aastal maailma top saja diskori seas 12. kohale. Ta on välja andnud kaks täispikka albumit. R3HAB on miksinud lugusid paljudelt lauljatelt ja ansamblitelt, nagu 5 Seconds of Summer, Katy Perry, Arashi, Everglow, Lady Gaga, Taylor Swift, Rihanna, Rammstein, Steve Aoki, The Chainsmokers, For King & Country ja KSI.

## Viited

## Välislingid
* Koduleht
Jaan Mälberg

**Jaan Mälberg** (13. mai 1888 Toolamaa vald, Võrumaa – 9. märts 1947 Tartu) oli eesti põllumees ja poliitik. Ta sündis Leevakul. Mälberg oli III Riigikogu liige 11. novembrist 1926 kuni 14. juunini 1929. Mälberg oli Räpina põllumeeste konvendi liige. Ta asendas Jüri Jaaksoni. Mälberg on maetud Räpina kalmistule.

## Viited
Eduard Krüger

**Eduard Krüger** (22. jaanuar 1885 – ?) oli Eesti poliitik Vohnjast Kadrina vallas Lääne-Virumaal.  Ta oli III Riigikogu liige. 22. juunil 1926 astus ta ametist tagasi ja tema asemele tuli Carl Schilling.

## Viited
Directo

**Directo** on Eestis loodud veebipõhine äritarkvara terviklahendus ehk ERP-rakendus väike- ja suurettevõtetele. Tarkvara on välja töötanud 2000. aastast tegutsev Directo OÜ (varasema nimega Gate Communications OÜ), kes nii arendab, juurutab, kui ka osutab klienditoe teenust.

## Välislingid
* Directo koduleht
Tõsine komma

**Tõsine komma** (inglise keeles *gravity komma*) on muusikas kahe heli intervall sagedussuhtega 129140163 / 128000000 ehk 15,353 tsenti.
Limiit-13 väike komma

**Limiit-13 väike komma** (inglise keeles *small tridecimal comma*) on muusikas kahe heli intervall sagedussuhtega 105 / 104 ehk 16,567 tsenti.
72vjo aste

**72vjo aste** (inglise keeles *1 step in 72edo*) on muusikas kahe heli intervall sagedussuhtega 21/72 ehk 16,667 tsenti.

## Vaata ka
*ekmeelia
Limiit-13 neutraalse tertsi komma

**Limiit-13 neutraalse tertsi komma** (inglise keeles *tridecimal neutral third comma*) on muusikas kahe heli intervall sagedussuhtega 512 / 507 ehk 16,990 tsenti.
Limiit-11 väike komma

**Limiit-11 väike komma** (inglise keeles *small undecimal comma*) on muusikas kahe heli intervall sagedussuhtega 99 / 98 ehk 17,576 tsenti.
Udune komma

**Udune komma** (inglise keeles *misty comma*) on muusikas kahe heli intervall sagedussuhtega 67108864 / 66430125 ehk 17,599 tsenti.

1 udune komma = 1 diaskisma - 1 skisma
19. osaheli krooma

**19. osaheli krooma** (inglise keeles *19th-partial chroma*) on muusikas kahe heli intervall sagedussuhtega 96 / 95 ehk 18,128 tsenti.
Diaskisma

**Diaskisma** (inglise keeles *diaschisma*) on muusikas kahe heli intervall sagedussuhtega 2048 / 2025 ehk 19,553 tsenti.

1 diaskisma = 1 süntooniline komma - 1 skisma
Limiit-13 keskmine komma

**Limiit-13 keskmine komma** (inglise keeles *medium tridecimal comma*, *superleap*) on muusikas kahe heli intervall sagedussuhtega 91 / 90 ehk 19,130 tsenti.
Ühine aruandlusstandard

**Ühine aruandlusstandard** (inglise keeles *Common Reporting Standard* (**CRS**)) Majanduskoostöö ja Arengu Organisatsiooni (OECD) poolt 2014. aastal loodud teabestandard rahvusvahelisi finantskontosid puudutava info vahetamiseks maksuametite vahel.

CRSi eesmärk on ära hoida maksupettuseid. Idee tulenes vajadusest luua Ameerika Ühendriikide välismaiste kontode maksukuulekuse seaduse (FATCA) alusel rahvusvaheline aruandlusstandard ja sellega seotud juhendid. CRSi õiguslik alus on konventsioon vastastikuse haldusabi kohta maksuküsimustes, mille Eesti Riigikogu ratifitseeris 26. märtsil 2014. Esimesed aruanded anti CRSi järgi 2017. aastal.

## Vaata ka
* Välismaiste kontode maksukuulekuse seadus

## Välislingid
* Maksuasjades vastastikuse haldusabi konventsiooni ratifitseerimise seadus
* Maksuasjades vastastikuse haldusabi konventsioon
* Automatic Exchange of Information portal OECD
* Standard for Automatic Exchange of Financial Account Information in Tax Matters, Second Edition OECD
* List of signatories with implementation date. OECD
* What Should U.S. Taxable Investors Know About FATCA and CRS? Frederic Behrens
* Full country table with CRFS implementation status OECD
* Full current bilateral exchange agreements within CRS OECD
41vjo komma

**41vjo komma** (inglise keeles *41-tone comma*) on muusikas kahe heli intervall sagedussuhtega 36893488147419103232 / 36472996377170786403 ehk 19,845 tsenti.
Nuwell komma

**Nuwell komma** (inglise keeles *nuwell comma*) on muusikas kahe heli intervall sagedussuhtega 2430 / 2401 ehk 20,785 tsenti.

nuwell komma = 1 süntooniline komma - 1 breedsma
Suur BP diesis

**Suur BP diesis** (inglise keeles *major BP diesis*, *gariboh comma*) on muusikas kahe heli intervall sagedussuhtega 3125 / 3087 ehk 21,181 tsenti.
Välismaiste kontode maksukuulekuse seadus

**Välismaiste kontode maksukuulekuse seadus** (inglise keeles *Foreign Account Tax Compliance Act* (**FATCA**)) on 2010. aastal jõustunud Ameerika Ühendriikide föderaalseadus, mille järgi on kõik välismaised finantsasutused kohustatud otsima oma klientide seast Ameerika Ühendriikidega seotud isikuid ning neist Ameerika Ühendriikide Rahandusministeeriumile teatama. FATCA kohustab välismaiste finantsasutuste klientideks olevaid Ameerika Ühendriikide kodanikke oma välismaal asuvatest finantsvaradest iga-aastaselt Ameerika Ühendriikide maksuametile (IRS) teada andma. Sarnaselt Ameerika Ühendriikide tulumaksuseadusele on ka FATCA subjektid nii Ameerika Ühendriikide elanikud kui välismaal elavad kodanikud ja rohelise kaardi omanikud.

## Vaata ka
* Ühine aruandlusstandard
* Eksterritoriaalne jurisdiktsioon
* Finantssaladuse indeks
* Tulumaks Ameerika Ühendriikides
* Rahvusvaheline maksustamine

## Viited

## Kirjandus
* 

## Välislingid
* Report Unauthorized Disclosure or Misuse of Tax Information Exchanged Under an International Agreement, such as FATCA, U.S. Internal Revenue Service 
* FATCA FAQ from the U.S. Internal Revenue Service 
* FATCA Resource Center from the U.S. Department of the Treasury
Nautiluse komma

**Nautiluse komma** (inglise keeles *Nautilus comma*) on muusikas kahe heli intervall sagedussuhtega 245 / 242 ehk 21,330 tsenti.
Süntooniline komma

**Süntooniline komma** (inglise keeles *syntonic comma*) ehk **Didymose komma** (inglise keeles *Didymus comma*) ehk **kesktoonkomma** (inglise keeles *comma (major)*) on muusikas kahe heli intervall sagedussuhtega 81 / 80 ehk 21,506 tsenti.
Kastanpruunid juuksed

**Kastanpruun juuksevärvus** on tumedam punaka poole kalduv pruun kuni kastanpruun, loomuliku punapea värvusest oluliselt tumedam ja pruunim.

Kastanpruun juus sisaldab suurt kogust tumedat eumelaniini ja väikest kogust feomelaniini. Loomuliku juuksevärvusena on see pigem haruldane variant ja enamasti on kastanpruun juus saadud brüneti või šatääni juukse toonimisel hennaga (hennapunased juuksed) või kastanpruuni värvi juuksevärvi kasutamisel.

## Vaata ka
* Punakasblond
* Punased juuksed
* Hennapunane

## Viited
Punakasblond

**Punakasblond** ehk **Veneetsia blond** ehk **maasikablond** on juuksevärvus, mis on punase juuksevärvuse toonidest heledaim ja võrreldes blondide juustega kergelt punakas.

Punakasblondidele juustele annab värvuse väike kogus eumelaniini ja väike kogus feomelaniini.

Nimetus "Veneetsia blond" pärineb renessansiperioodist, mil Veneetsia oli tähtis kauba-, kunsti- ja ka moekeskus. Naised pleegitasid oma juukseid seguga, mis sisaldas inimese või looma uriini, värvisid safranist, sidrunist ja rabarberijuuremahlast valmistatud värvipulbriga ning pleegitasid päikeses, ühtlasi toetades sellega värvi kinnitumise reaktsiooni.

## Punakasblondide juustega tuntud isikuid
* Marie-Antoinette
* Nicole Kidman
* Blake Lively
* Robert Redford
* Amy Adams
* J. K. Rowling
* Emma Watson
* Thomas Brodie-Sangster
* Jessica Chastain

## Muud
Maasikablondi nime ("Strawberry Blonde") kannab üks peiulillesortidest, mille õied võivad olla korraga nii roosat, kollast, oranži kui ka punast värvi (erinevas vanuses õied on erinevat värvi) ja päevalillesort, mille keelõied on kollast, roosat ja punast värvi. Samuti kannab seda nime oranžkollase kuni lõheroosa õiega roosisort.

"The Strawberry Blonde" on 1941. aastal linastunud Ameerika romantiline komöödia (rež Raoul Walsh, osades James Cagney, Olivia de Havilland, Rita Hayworth ja Jack Carson).

Strawberry Blonde Sunflower (191788438).jpg|Päevalill "Strawberry Blonde"
Strawberry Blonde - Award Winning Rose... (50875483402).jpg|Roos "Strawberry Blonde"
MainTitleStrawbBlonde1941Trailer.jpg|Raoul Walshi filmi ekraanipealkiri treileris


## Viited
Vene maailm

**Vene maailm** (vene keeles *русский мир*, russkii mir) on ideoloogiline ja poliitiline doktriin, mille sisuks on Venemaa kultuuriline ja poliitiline mõjusfäär ja selle kinnistamine ning laiendamine. Ideoloogia on kesksel kohal praeguse Venemaa imperialistlikuna vaadeldavas välispoliitikas.

Väljendit "Vene maailm" on Venemaa president Vladimir Putin avalikult oma sõnavõttudes kasutanud alates 2001. aastast. Kontseptsioon on tänapäeval üks putinismi alussambaid. Sellega seotud ideoloogilised, poliitilised, identiteedilised ja geopoliitilised seisukohad laiendatakse lisaks Venemaa elanikkonnale ka vene diasporaale, eriti naaberriikides, ja  välisvenelaste järeltulijatele, kes ideoloogia kohaselt on osa Venemaa totaalse mõjusfääri baasist.

"Vene maailm" on Venemaa imperialistliku ideoloogia tööriist. Idee keskmeks on 'Vene maailm', mis tugineb vene tsivilisatsioonile, mille kandjaks on kogu suur-vene rahvas, kes kannab ühist vene ideed ning jagab ühist vene hinge (eristuvat vaimsust, moraali ja kultuuri), ühist poliitilist keskust (Moskva), ühist hälli (Kiiev, “ema Rus”), ühist keelt (vene keel) ning ühist kirikut (vene õigeusu kirik), mida ühendab ühine patriarh (Moskva patriarh), kes töötab “sümfoonias” ühise ilmaliku liidri (Vladimir Putin) juhtimisel, et valitseda seda “maailma” *de facto* ühise territooriumi peal (mida kehastab Venemaa kontroll oma lähinaabruskonna üle ja selle integreerimine euraasia ideoloogia alusel).

"Vene maailma" ideoloogiat kasutab Venemaa Ukraina-vastase agressiooni õigustamiseks.

## Viited

## Välislingid

* Harri Tiido: kuidas vene rahva jaoks uut elu mõtet esitletakse - ERR, 9. IV 2024
* Harri Tiido: Putini pimedast keskajast - ERR, 4. III 2025
* 
* 
*
Keema (intervall)

**Keema** (inglise keeles *keema*) ehk **supermaagiline komma** (inglise keeles *supermagic comma*) on muusikas kahe heli intervall sagedussuhtega 875 / 864 ehk 21,902 tsenti.

1 keema = 1 süntooniline komma - 1 ragisma
Alberto Núñez Feijóo

**Alberto Núñez Feijóo** (sündinud 10. septembril 1961 Ourenses) on Hispaania poliitik, ta on 2. aprillist 2022 paremtsentristliku Rahvapartei esimees.

Ta sündis aastal 1961 Galicia autonoomses piirkonnas Ourense provintsis Ourenses. Ta on lõpetanud Santiago de Compostela Ülikooli õigusteaduskonna.

Ta on olnud Galicia regionaalvalitsuse juht aastatel 2009–2022 ja Galicia Rahvapartei president aastatel 2006–2022.

## Isiklikku
Ta on aastast 2013 abielus Eva Cárdenasega, neil on poeg (sündinud 2017).
Valentinikomma

**Valentinikomma** (inglise keeles *squalentine*) on muusikas kahe heli intervall sagedussuhtega 64827 / 64000 ehk 22,227 tsenti.
Blackjacki komma

**Blackjacki komma** (inglise keeles *Blackjack comma*) on muusikas kahe heli intervall sagedussuhtega 854296875 / 843308032 ehk 22,413 tsenti.
53vjo komma

**53vjo komma** (inglise keeles *approximation to 53-tone comma*) on muusikas kahe heli intervall sagedussuhtega 77 / 76 ehk 22,631 tsenti.
53vjo aste

**53vjo aste** (inglise keeles *1 step in 53edo*, *Holdrian comma*, *Holder's comma*) on muusikas kahe heli intervall sagedussuhtega 21/53 ehk 22,642 tsenti.
Helgi Saldo

**Helgi Saldo** (kodanikunimega **Heinrich Sepp**; 22. juuli 1990 Tallinn) on eesti kunstnik, LGBT-aktivist ja *[[Drag (riietus)|drag]]*-esineja. 

Õppis 2010.–2013. aastani Balti filmi, meedia ja kunstide instituudis filmirežii erialal. Alates 2018. aastast kirjutab LGBTQAI+ kogukonnaga seotud artikleid ning juhib igakuist IDA raadio saadet "Homokringel". 

Saldo määratleb ennast sooliselt mittebinaarse, kväärinimesena. 

## Näitused
* 2023 "Dräägime ära" (Kogo Galerii, kuraator Mētra Saberova)
* 2022 "Koolnu jalad, tekid, kangrud, muna" (Tallinna Kunstihoone, kuraator Keiu Krikmann)

## Dramaturgia
* 2024 "Parajalt õnnelik" (Kanuti Gildi Saal, SAAL3 lühilavastus)
* 2021 "Masc II Masc" (Sveta baar, lavastaja Rene Köster)
* 2021 "Veenus.me" (Sõltumatu Tantsu Lava, lavastajad Rene Köster ja Carmel Köster)
* 2025 "Üksinda kodus" (Hungr, lavastaja Rene Köster)

## Illustratsioonid
* 2014 Kelly Turk "Reaalne elu" (Värske Rõhk)

## Tunnustus
* 2021 Vikerkaarekangelase aunimetus
* 2015 Kauneim Eesti Raamat 2014

## Viited

## Välislingid

* Koduleht
Pythagorase komma

**Pythagorase komma** (inglise keeles *pythagorean comma*) ehk **ditooniline komma** (inglise keeles *ditonic comma*) on muusikas kahe heli intervall sagedussuhtega 531441 / 524288 ehk 23,460 tsenti.

1 Pythagorase komma = 1 süntooniline komma + 1 skisma
Viktor Afzalov

**Viktor Afzalov** (sündinud 9. juunil 1968) on Venemaa sõjaväelane, alates 2023. aasta augustist Venemaa õhu- ja kosmosejõudude ülemjuhataja ajutine kohusetäitja ning alates sama aasta 20. oktoobrist ülemjuhataja.

## Viited
Pythagorase komma lähendus

**Pythagorase komma lähendus** (inglise keeles *approximation to pythagorean comma*) on muusikas kahe heli intervall sagedussuhtega 74 / 73 ehk 23,555 tsenti.
Ait (perekonnanimi)

**Ait** on eesti perekonnanimi.

2023. aasta 1. jaanuari seisuga oli Eestis perekonnanimi Ait 235 inimesel (116 mehel ja 119 naisel). Perekonnanimi Ait on levinuim Saare maakonnas, kus neid oli maakonna 10 000 elaniku kohta 12,44.

Perekonnanime Ait on kandnud:
*Silvi Ait, eesti näitleja (1954–2006)

## Viited
Roda (muusika)

**Roda** (inglise keeles *roda*) on muusikas kahe heli intervall sagedussuhtega 131072000 / 129140163 ehk 25,706 tsenti.
Winmeanma

**Winmeanma** (inglise keeles *winmeanma*) on muusikas kahe heli intervall sagedussuhtega 66 / 65 ehk 26,432 tsenti.
Wimille

**Wimille** (pikardi: *Wimil*) on vald Põhja-Prantsusmaal Pas-de-Calais' departemangus.

Wimille on põllumajandus- ja kergetööstuslinn, mis asub umbes 4,8 km Boulogne-sur-Merist põhja pool, teede D233 ja D237 ristumiskoha ümbruses, Wimereux' jõe kallastel. Slacki jõgi moodustab valla põhjapiiri. Autoroute A16 liiklussõlm 33 teega D242 asub valla territooriumil. Wimille-Wimereux' raudteejaamal on raudteeühendused Calais' ja Boulogne-sur-Meriga.

## Huviväärsused

* Grande Armée sammas, ka nn Napoleoni sammas.
* St. Pierre'i kirik, pärineb 12. sajandist.
* 16. sajandi kabel.
* 17. sajandi joogifontään.
* La Rivière'i loss, pärineb 17. sajandist.
* Neli muud lossi: Lozembrune, Petit-Denacre, Grisendal ja Billeauville, kõik pärinevad 18. sajandist.
* Terlincthuni Briti kalmistu, rajatud esimese maailmasõja ajal.

## Tuntud inimesi

* Cecil Chesterton, ajakirjanik, maetud Terlincthuni Briti kalmistule.
* Jean-François Pilâtre de Rozier, lennunduspioneer, tõusis seal õhupalliga õhku.

## Vaata ka

* Pas-de-Calais' departemangu haldusüksuste loend

## Viited
Kyron McMaster

**Kyron Anthony McMaster** (sündinud 3. jaanuaril 1997 Road Townis) on Briti Neitsisaarte tõkkejooksja. Tema põhiala on 400 meetri tõkkejooks.

400 meetri tõkkejooksule on ta keskendunud alates 2014. aastast.

Aastatel 2018 ja 2022 võitis ta Rahvaste Ühenduse mängudel 400 meetri tõkkejooksus kuldmedali. Ta oli Briti Neitsisaarte esimene medalivõitja Rahvaste Ühenduse mängudel.

2019. aasta maailmameistrivõistlustel saavutas ta tulemusega 48,10 neljanda koha. Neljanda koha saavutas ta samuti 2020. aasta suveolümpiamängudel Tōkyōs, kus jooksis **47,08**, mis on siiani ka tema isiklik rekord. Selle tulemusega on ta kõigi aegade edetabelis kaheksandal kohal.

2023. aasta maailmameistrivõistlustel Budapestis võitis ta 400 meetri tõkkejooksus Karsten Warholmi järel hõbemedali ajaga 47,34. See oli Briti Neitsisaarte ajaloo esimene medal kergejõustiku maailmameistrivõistlustelt.

2024. aasta suveolümpiamängudel Pariisis sai McMaster ajaga 47,79 viienda koha.

Aastatel 2017 ja 2018 tuli ta 400 meetri tõkkejooksus Teemantliiga üldvõitjaks.

2020. aasta suveolümpiamängude avatseremoonial kandis ta koos Elinah Phillipiga Briti Neitsisaarte lippu.

2017. aasta septembris hukkus tema treener Dag Samuels orkaanis Irma.

## Viited

## Välislingid
*
Tom Courtney

**Thomas William Courtney** (17. august 1933 – 22. august 2023) oli USA kergejõustiklane, jooksja.

Melbourne'i olümpiamängudel 1956 võitis ta 800 m jooksus olümpiarekordiga 1.47,7 kuldmedali ja USA võistkonna koosseisus Charlie Jenkins, Lou Jones ja Jesse Mashburn 4 × 400 m teatejooksus ajaga 3.04,7 samuti kuldmedali.
Wirwignes

**Wirwignes** (lääneflaami: *Willewine*) on vald Põhja-Prantsusmaal Pas-de-Calais' departemangus.

Wirwignes asub u. 13 km Boulogne-sur-Merist kagus, teede D238 ja D341 ristumiskoha ümbruses, Liane'i jõe kallastel.

## Huviväärsused

* St. Quentini kirik, pärineb 15. sajandist.
* Quennevali loss, pärineb 17. sajandist.
* 17. sajandi kindlustatud häärber.

## Vaata ka

* Pas-de-Calais' departemangu haldusüksuste loend

## Viited
Rühmvõimlemine

**Rühmvõimlemine** (inglise keeles Aesthetic Group Gymnastics) on naiste spordiala, mis põhineb harmoonilisele, rütmilisele, ökonoomsele liikumistehnikale. See on stiliseeritud, väljenduslik ja loomulik tervet keha haarav liikumine.
 
Rühmvõimlemine on olnud rahvusvaheliselt tuntud alates 1996. aastast, mil Soomes toimus esimene Rühmvõimlemise Rahvusvaheline Turniir. 
 
Rahvusvahelises võistlusprogrammis on ainult vabaharjutus, kus muusika ja liikumine moodustavad ühtse kunstilise terviku – võistluskavad on kui väikesed „jutustused“. 

Rühmvõimlemise tegevust koordineerib Rahvusvaheline Rühmvõimlemise Föderatsioon (International Federation of Aesthetic Group Gymnastics), mille liige on ka Eesti Võimlemisliit.
Allikas: www.eevl.ee
Boris Torpan

**Boris Torpan** (25. oktoober 1910 Peterburi – 20. mai 1967 Tallinn) oli eesti keemik.

Torpan lõpetas 1928. aastal Tallinna Reaalkooli *[[cum laude]]* ja 1940. aastal Tallinna Tehnikaülikooli keemiainsenerina *cum laude*. Üliõpilasena oli ta ka tantsuorkestri Red Hot Ramblers pianist, ühtlasi töötas ta aastatel 1938–1940 ka anorgaanilise ja analüütilise keemia laboris nooremassistendina.

Pärast ülikooli lõpetamist töötas ta Tarbeklaasi klaasitehases laboratooriumi juhatajana ja aastatel 1940–1944 peainsenerina. Aastatel 1940–1941 oli ta ka Loodusvarade Instituudi vanemkeemik-assistent.

1945. aastast oli Torpan Tallinna Polütehnilise Instituudi (TPI) anorgaanilise ja analüütilise keemia kateedri vanemõpetaja, aastatel 1956–1967 dotsent, aastatel 1955–1961 ka kateedri juhataja. 1952. aastal sai keemiakandidaadi kraadi väitekirjaga "ENSV põlevkivi keemilisest koosseisust", mis oli põlevkiviuurijatele paljude teaduslike tööde aluseks. Ta uuris põlevkivi ja selle vahekihtide keemilist koostist ning korrosiooni.

Torpani oli Ühingu Teadus TPI liikmesgrupi büroo liige ja TPI liikmesgrupi keemiasektsiooni esimees, Eesti Keemiaseltsi nomenklatuurikomisjoni liige ja sama seltsi TPI allorganisatsiooni esimees.

## Isiklikku
Tema onupoeg oli ehitusteadlane Otto Roots.

## Viited
Kuženkino

**Kuženkino** (vene *Куженкино*) on alev Venemaal Tveri oblastis, Bologoje rajoonis. Asub Šlina jõe ääres, Bologojest 20 km lõuna pool.

Kuženkinot on esmamainitud 1583. aastal. 1939 sai aleviks.

1989. aastal oli alevis 3969 elanikku, 2021. aastal 1918 elanikku.

Alevit läbib Bologoje-Velikije Luki raudtee.

23. augustil 2023 toimus Kuženkino lähedal lennuõnnetus, milles väidetavalt hukkus Jevgeni Prigožin.

## Viited
Tarawa lahing

**Tarawa lahing** toimus 20.–23. novembril 1943 Ameerika Ühendriikide ja Jaapani vahel Vaiksel ookeanil Gilberti saartel Tarawa atollil ning oli osa operatsioonist Galvanic – USA sissetungist Gilberti saartele. Ligi 6400 jaapanlast, korealast ja ameeriklast hukkus lahingutegevuses, mis toimus peamiselt väikesel, Tarawa atolli edelaosas asuval Betio saarel. 

Tarawa lahing oli esimene Ameerika Ühendriikide pealetungioperatsioon Vaikse ookeani keskosas. See oli ka esimene kord Vaikse ookeani sõjatandril, kui Ameerika Ühendriikide sõjavägi kohtas amfiibilise maabumise ajal tõsisemat Jaapani vastupanu. Varasemad maabumised olid kulgenud väga vähese või üldse puuduva vastupanuga. Tarawal olid aga positsioonid sisse võtnud ligi 4500 hästi varustatud ja ette valmistatud Jaapani sõdurit, kelle vastupanu põhjustas Ameerika Ühendriikide merejalaväele suuri inimkaotusi. 

## Viited

## Kirjandus
* Wheeler, Richard (1983). A Special Valor: The U.S. Marines and the Pacific War. New York: Harper & Row.
* Wright, Derrick (2004), Tarawa 1943: The Turning of the Tide. Oxford: Osprey.
UNESCO maailmapärand Kataris

**[[Katar]]i** alal on **[[UNESCO maailmapärandi nimistu]]s** üks objekt ja ootenimistus on kaks objekti.

Nimistusse on kantud:
*üks kultuuripärandi objekt:
**2013 Az-Zubārah' arheoloogiline ala

Ootenimistus on kaks objektiː
*üks kultuuripärandi objekt:
**2025 "Katari Rahvusmuuseum (NMoQ)"
*üks looduspärandi objekt:
**2008 "Khawr al-‘Udaydi loodusreservaat"

## Viited

## Välislingid
*UNESCO maailmapärand Kataris. UNESCO maailmapärandi koduleht. Inglise keeles, vaadatud 10. mail 2025
2023. aasta Wagneri grupi lennuõnnetus

2023. aasta 23. augustil kukkus Tveri oblastis Kuženkino alevi lähistel alla Moskvast väidetavalt Peterburi teel olnud lennuk.

## Meeskond ja reisijad
Lennule oli registreeritud kümme inimest: kolm meeskonnaliiget ja seitse reisijat.

## Viited

## Välislingid
* Live Reporting: No indication Prigozhin plane hit by surface-to-air missile - US. BBC News, 23. august 2023
* Sean Seddon. Who is Dmitry Utkin and who else was reportedly on the plane? BBC News, 25. august 2023
Hugues Fabrice Zango

**Hugues Fabrice Zango** (sündinud 25. juunil 1993 Ouagadougous) on Burkina Faso kolmikhüppaja.

Zango osales kolmikhüppes esimest korda maailmameistrivõistlustel 2015. aastal Pekingis, kuid siis tulemust kirja ei saanud. Aasta hiljem sai ta Rio de Janeiro suveolümpiamängudel 34. koha tulemusega 15.99.

2018. aasta sisemaailmameistrivõistlustel Birminghamis saavutas ta tulemusega 17.11 kuuenda koha. Samal aastal võitis ta Aafrika meistrivõistlustel kolmikhüppes kuldmedali, kui hüppas 17.11, mis oli Burkina Faso rekord välitingimustes.

2019. aasta maailmameistrivõistlustel Dohas võitis ta pronksmedali, kui hüppes viimases voorus Aafrika rekordi 17.66 ja möödus nelja sentimeetriga Pedro Pichardost. See oli Burkina Faso esimene medal kergejõustiku maailmameistrivõistlustelt. Enne seda oli Burkina Faso parimaks kohaks kergejõustiku maailmameistrivõistlustel kümnes, mille saavutas Franck Zio 1995. aastal kaugushüppes.

2021. aastal toimunud Tōkyō suveolümpiamängudel võitis Zango tulemusega 17.47 pronksmedali, mis oli Burkina Faso läbi aegade esimene medal olümpiamängudel.

2022. aasta maailmameistrivõistlustel Eugene'is võitis ta tulemusega 17.55 hõbemedali. Aasta hiljem tuli ta Budapesti maailmameistrivõistlustel tulemusega 17.64 maailmameistriks.

2024. aasta suveolümpiamängudel Pariisis sai Zango 17.50-ga viienda koha.

Zangole kuulub kolmikhüppes sisemaailmarekord **18.07**, mis on püstitatud 16. jaanuaril 2021 Aubière'is. Ta on üldse esimene aafriklane, kellele oli hüppealal kuulunud maailmarekord. Välitingimustes on tema isiklik rekord kolmikhüppes **17.82**, mis on püstitatud 6. juulil 2021 Székesfehérváris

Ta on õppinud Prantsusmaal Artois' ülikoolis elektroonikat, elektrienergiat ja automatiseerimist. Ta lõpetas ülikooli magistrikraadiga 2018. aastal.

## Viited

## Välislingid
*
Rene Köster

**Rene Köster** (esinejanimega **Köster**; sündinud 17. oktoobril 1989) on eesti lavastaja, etenduskunstnik, muusik, koreograaf ja tantsija.

Köster on lõpetanud Tallinna Ülikooli koreograafiaosakonna ning on Eesti Tantsukunsti ja Tantsuhariduse liidu liige.

Eesti *[[Drag (riietus)|drag]]*-kultuuris on ta tuntud kvääripidude sarja BÄM! asutajana  ning alates 2023. aastast on ta kogukonnabaari Hungr üks omanikke.

## Lavastused

### Lavastajana

* 2014 "Tzion"
* 2017 "Masc"
* 2021 "Veenus.me" (koos Carmel Kösteriga)
* 2021 "Masc II Masc"
* 2023 "Transcendentia"
* 2025 "Üksinda kodus"

### Näitlejana

* 2012 "Nibud ehk hetk me elude katkematus reas"
* 2020 "You Will See So Many Pretty Things"
* 2021 "Masc II Masc"

## Filmirollid

* 2019 "Jeesus juhatab sind kiirteele" - Kapten LaGucci

## Albumid

* 2020 Total Babecore
* 2024 Playroom
* 2026 plushviolence

## Tunnustus

* 2022 Vikerkaarekangelase aunimetus
* 2014 Kristallkingakese auhind

## Viited
Josh Kerr

**Josh Kerr** (sündinud 8. oktoobril 1997 Edinburghis) on Suurbritannia keskmaajooksja, kelle põhiala on 1500 meetri jooks.

2015. aastal tuli ta 1500 meetri jooksus juunioride Euroopa meistriks.

Kerri esimesed täiskasvanute tiitlivõistlused olid 2017. aastal Londoni maailmameistrivõistlused, kus ta 1500 meetri distantsil eeljooksust edasi ei pääsenud. Kaks aastat hiljem saavutas ta Doha maailmameistrivõistlustel isikliku rekordiga 3.32,52 kuuenda koha.

2021. aastal toimunud Tōkyō suveolümpiamängudel võitis ta tulemusega **3.29,05** pronksmedali – see tulemus on siiani 1500 meetri jooksus tema isiklik rekord.

27. veebruaril 2022 püstitas Kerr Bostonis miilijooksus Euroopa siserekordi 3.48,87, kui ületas 1983. aastast iirlasele Eamonn Coghlanile kuulunud rekordi ligi sekundiga. Kerri 1500 meetri jooksu vaheaeg oli samas jooksus 3.32,86, mis tähistas Suurbritannia rekordit (1500 meetri jooksus püstitas aasta aega hiljem uue Suurbritannia siserekordi Neil Gourley). Tulemusega on 3.48,87 Kerr sisetingimustes miilijooksu kõigi aegade edetabelis neljandal kohal.

2022. aasta Eugene'i maailmameistrivõistlustel oli Kerr ajaga 3.30,60 viies.

2023. aasta Budapesti maailmameistrivõistlustel tuli ta 1500 meetri jooksus maailmameistriks, kui jooksis aja 3.29,38 ja edestas seejuures suurfavoriiti Jakob Ingebrigtseni.

2024. aasta sisemaailmameistrivõistlustel Glasgow's võitis Kerr 3000 meetri jooksus Yared Nuguse'i ja Selemon Barega ees ajaga 7.24,98 kuldmedali. 2024. aasta suveolümpiamängudel Pariisis püstitas Kerr 1500 meetri jooksus Suurbritannia rekordi 3.27,79, kuid jäi üllatuslikult Cole Hockeri järel teiseks.

Kerr on õppinud Ameerika Ühendriikides New Mexico Ülikoolis. 2017. aastal tuli ta 1500 meetri jooksus USA üliõpilasmeistriks.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Viited

## Välislingid
*
Väike diesis

**Väike diesis** (inglise keeles *small diesis*) ehk **maagiline komma** (inglise keeles *magic comma*) on muusikas kahe heli intervall sagedussuhtega 3125 / 3072 ehk 29,614 tsenti.

1 väike diesis = 1 limiit-7 komma - 1 Horwelli komma
Väiksem diesis

**Väiksem diesis**  (inglise keeles *minimal diesis*) on muusikas kahe heli intervall sagedussuhtega 20000 / 19683 ehk 27,660 tsenti.

1 väiksem diesis = 1 limiit-7 komma + 1 ragisma
Limiit-11 diesis

**Limiit-11 diesis** (inglise keeles *undecimal diesis*, *konbini comma*) on muusikas kahe heli intervall sagedussuhtega 56 / 55 ehk 31,194 tsenti.
Limiit-7 seitsmendiktoon

**Limiit-7 seitsmendiktoon** (inglise keeles *septimal seventh-tone*, *senga*) on muusikas kahe heli intervall sagedussuhtega 686 / 675 ehk 27,985 tsenti.
12vjo kuuendiktoon

**12vjo kuuendiktoon** ehk **kuuendiktoon** (inglise keeles *sixth tone*) on muusikas kahe heli intervall sagedussuhtega 21/36 ehk 33,333 tsenti.
Limiit-29 komma

**Limiit-29 komma** (inglise keeles *vicesimononal comma*) on muusikas kahe heli intervall sagedussuhtega 261 / 256 ehk 33,487 tsenti.
17. osaheli krooma

**17. osaheli krooma** (inglise keeles *17th-partial chroma*) on muusikas kahe heli intervall sagedussuhtega 51 / 50 ehk 34,283 tsenti.
Erlichi komma

**Erlichi komma** (inglise keeles *Erlich's decatonic comma*, *tritonic diesis*, *jubilisma*, *septimal comma 2*, *septimal sixth-tone*) on muusikas kahe heli intervall sagedussuhtega 50 / 49 ehk 34,976 tsenti.

1 Erlichi komma = 1 limiit-7 diesis - 1 Breedi komma
Suurem BP diesis

**Suurem BP diesis** (inglise keeles *great BP diesis*) on muusikas kahe heli intervall sagedussuhtega 15625 / 15309 ehk 35,371 tsenti.
Fifive komma

**Fifive komma** (inglise keeles *fifive's comma*) on muusikas kahe heli intervall sagedussuhtega 9765625 / 9565938 ehk 35,767 tsenti.
Limiit-11 väike diesis

**Limiit-11 väike diesis** (inglise keeles *undecimal minor diesis*) on muusikas kahe heli intervall sagedussuhtega 8192 / 8019 ehk 36,952 tsenti.
Viigipuukomma

**Viigipuukomma** (inglise keeles *sycamore comma*) on muusikas kahe heli intervall sagedussuhtega 48828125 / 47775744 ehk 37,721 tsenti.
Rudolf von Willemoes-Suhm

**Rudolf von Willemoes-Suhm** (11. september 1847 Glückstadt – 13. september 1875 Mikroneesia) oli Schleswig-Holsteinist pärit saksa loodusteadlane, kes osales Challengeri ekspeditsioonil. Ta liitus merereisiga viimasel hetkel ning hakkas uurima vähilaadseid, kuid suri laeval nahapõletikku.

## Noorus
Taani päritolu Preisi riigiametniku Peter Friedrich von Willemoes-Suhmi abielust Mathilde Ida Albertine'iga sündis vanima pojana Rudolf.

## Haridus ja akadeemilisus

Esmase koolihariduse sai ta Wandsbekist ja õppis hiljem Hamburgis asuvas Johanneumis, kus läbis abituuriumi aastal 1866. Ta kirjeldas kooli kõrvalt linnustikku Jüüti poolsaarel ja Põhja-Saksa madalikul. 

Bonni Ülikooli juuraõpingute järel suundus ta Münchenisse tudeerima zooloogiat, mida juhendas professor Karl von Siebold. 1869. aasta aprillist jätkas ta õpinguid Göttingeni Ülikoolis, kus kaitses doktoritööd.

1870. aastal kolis ta Kieli, kus professor Karl von Kupfferiga kogus isendeid kohalikust lahest. Ta analüüsis isendeid loengute pidamise õiguseks ülikoolis. Münchenis hakkas ta loenguid pidama aasta hiljem. 

## Ekspeditsioonid
1872. aastal suundus ta Phønixi laeval taanlastega Fääri ekspeditsioonile, mille käigus kirjeldas sealseid hulkharjasusse ja selgroogseid. Šoti pealinna Edinburghi sadamas Leithis peatudes värbas Charles Wyville Thomson ta Challengeri ekspeditsioonile. Ekspeditsioonil, mis lahkus veel samal aastal, suri ta aga Hawaii saarte ja Tahiti saare vahel roosi ning maeti Vaiksesse ookeani.

## Mälestuse jäädvustamine
Tema järgi on nimetatud *[[Willemoesia]]* perekond bioloogias, Suhmi saar ja Suhmi abüssaalne tasandik.

Ta pälvis postuumselt Challengeri medali.

## Viited
Kaspar von Berg

**Kaspar von Berg** (ka **Caspar**; surnud 1667) oli Saaremaa aadlik, Jõgise mõisnik.

Bergidest põlvnev Kaspar von Berg sündis Jõgise mõisniku Georg von Bergi ja Tiesenhausenite suguvõsast naise pojana.

Ta teenis Rootsi armees, kus sai ooberstleitnandiks.

Kaspar von Berg oli Saaremaa maanõunik.

Tema ja ta kolme abikaasa dolomiidist vappepitaaf on nähtaval Valjala kirikus.

## Perekond
Kaspar von Berg abiellus kolm korda:
*Agneta von Vietinghoffiga
*Anna Elisabeth von Schulmanniga, kes oli Saaremaa maanõuniku ja Maasilinna linnusepealiku Heinrich von Schulmanni (hukatud 1613) ja Agneta von Ungerni tütar
*Maria von Treydeniga, kes oli Reina mõisniku Claus von Treydeni ja Adelheid von Hoveni tütar

Kaspar von Bergil oli vähemalt üks laps, kuid pole teada, millisest abielust ta sündis:
*Otto Reinhold von Berg (suri 1700), Rootsi sõjaväelane (major), langes Narva lahingus.

## Viited
12vjo viiendiktoon

**12vjo viiendiktoon** ehk **viiendiktoon** (inglise keeles *fifth tone*) on muusikas kahe heli intervall sagedussuhtega 21/30 ehk 40,000 tsenti.
Limiit-41 väiksem viiendiktoon

**Limiit-41 väiksem viiendiktoon** (inglise keeles *lesser 41-limit fifth tone*) on muusikas kahe heli intervall sagedussuhtega 42 / 41 ehk 41,719 tsenti.
Enharmooniline diesis

**Enharmooniline diesis** (inglise keeles *enharmonic diesis*) ehk **limiit-5 komma** (inglise keeles *5-limit comma*) on muusikas kahe heli intervall sagedussuhtega 128 / 125 ehk 41,059 tsenti.
Limiit-41 suurem viiendiktoon

**Limiit-41 suurem viiendiktoon** (inglise keeles *greater 41-limit fifth tone*) on muusikas kahe heli intervall sagedussuhtega 41 / 40 ehk 42,749 tsenti.
Leonardo Fabbri

**Leonardo Fabbri** (sündinud 15. aprillil 1997 Bagno a Ripolis) on Itaalia kuulitõukaja.

Tema esimesed täiskasvanute tiitlivõistlused olid 2018. aasta Euroopa meistrivõistlused, kus ta kvalifikatsioonist edasi ei pääsenud.

2019. aastal võitis ta Euroopa U23 meistrivõistlustel tulemusega 20.50 hõbemedali. Samal aastal saavutas ta Doha maailmameistrivõistlustel 13. koha, kui tõukas 20.75, millega jäi lõppvõistluselt esimesena eemale.

2021. aastal toimunud Tōkyō suveolümpiamängudel sai ta kvalifikatsioonis 14. koha – edasipääs jäi 10 cm kaugusele.

2022. aasta Euroopa meistrivõistlused olid esimesed täiskasvanute tiitlivõistlused, kus Fabbri finaali pääses. Seal sai ta tulemusega 20.72 seitsmenda koha.

2023. aasta maailmameistrivõistlustel Budapestis võitis ta hõbemedali, kui püstitas isikliku rekordi 22.34.

2024. aasta sisemaailmameistrivõistlustel Glasgow's võitis Fabbri Ryan Crouseri ja Tomas Walshi järel pronksmedali tulemusega 21.96. Mais tõukas ta Savonas Itaalia rekordi 22.95, millega ületas 1987. aastast Alessandro Andreile kuulunud varasema rekordi nelja sentimeetriga. Juunis toimunud Euroopa meistrivõistlustel Roomas tuli ta Euroopa meistriks, tõugates finaalis võistluste rekordi 22.45. Sellega ületas ta 1986. aastast Werner Günthörile kuulunud varasema rekordi 23 sentimeetriga. 2024. aasta suveolümpiamängudel Pariisis jäi ta 21.70-ga viiendaks. Septembris võitis ta Itaalia rekordiga **22.98** Teemantliiga finaaletapi Brüsselis. 

Fabbri on tulnud kuulitõukes Itaalia meistriks kolm korda välistingimustes (2019, 2020, 2023) ja viis korda sisetingimustes (2018, 2019, 2020, 2021, 2023).

## Välislingid
*
Kahekordne süntooniline komma

**Kahekordne süntooniline komma** (inglise keeles *double syntonic comma*) ehk **Mathieu suur diesis** (inglise keeles *Mathieu superdiesis*) on muusikas kahe heli intervall sagedussuhtega 6561 / 6400 ehk 43,013 tsenti.
Avicenna enharmooniline diesis

**Avicenna enharmooniline diesis** (inglise keeles *Avicenna enharmonic diesis*) on muusikas kahe heli intervall sagedussuhtega 43,408 tsenti.

1 Avicenna enharmooniline diesis = 1 enharmooniline  diesis + 1 Horwelli komma
Sada Williams

**Sada Williams** (sündinud 1. detsembril 1997 Saint Philipis) on Barbadose kergejõustiklane, kes võistleb põhiliselt 200 meetri ja 400 meetri jooksus.

2022. aasta maailmameistrivõistlustel Eugene'is võitis ta 400 meetri jooksus pronksmedali, kui jooksis rahvusrekordi 49,75. Ta sai sellega kõige esimeseks Barbadose naiskergejõustiklaseks, kes on maailmameistrivõistlustelt medali võitnud.

2022. aasta Rahvaste Ühenduse mängudel Birminghamis võitis ta 400 meetri jooksus kuldmedali mängude rekordit tähistava tulemusega 49,90.

2023. aasta maailmameistrivõistlustel Budapestis võitis ta 400 meetri jooksus taas pronksmedali, kui jooksis 49,60.

2024. aasta suveolümpiamängudel Pariisis sai ta 400 meetri jooksus ajaga 49,83 7. koha.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Viited

## Välislingid
*
Liivamägi

**Liivamägi** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Liivamägi 274 inimesel: 177 mehel ja 197 naisel. Perekonnanimede levikult oli Liivamägi meeste puhul 360. kohal ja naiste puhul 351. kohal. Kõige levinum oli perekonnanimi Liivamägi vanuserühmas 80–84, kus neid on 10 000 elaniku kohta 3,40. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta 15,40 inimest.

19. sajandi algul pandi pärisorjusest vabastamise käigus talupoegadele Tartumaal Otepää ja Maarja-Magdaleena kihelkonnas, Läänemaal Karuse kihelkonnas ning Võrumaal Urvaste kihelkonnas 5 korral nimeks Liwamäggi (normaliseeritult Liivamägi). 

Nimede eestistamisel võeti Liivamägi aastatel 1935–1938 uueks perekonnanimeks 10 korral isikute poolt, kelle perekonnanimi oli varem Hansmann, Kerna, Lisovski, Sandberg (2 juhul), Sandberk (2), Sondberg (2) ja Versakov.	

Nimi Liivamägi vahetati ühel korral 1935. aastal, kui uueks nimeks võeti Liiva.	 

## Nime kandjaid
* Gabriela Liivamägi (Urm), eesti kunstnik, fotograaf ja graafiline disainer (1980–)
* Elvis Liivamägi, eesti jalgpallur (1992–)
* Kristjan Liivamägi, eesti majandusteadlane (1986–)
* Linnar Liivamägi, eesti jurist (1964–)
* Martin Liivamägi, eesti ujuja (1988–)
* Toomas Liivamägi, eesti koolijuht, riigiametnik ja kirjandustegelane (1959–)
* Ülle Liivamägi, eesti muusikaõpetaja, kammerlaulja, aktiivsünnituse propageerija Eestis (1962–) 

## Viited

## Välislingid
*
Adamov

**Adamov** (saksa keeles *Adamsthal*) on linn Tšehhis Lõuna-Morava maakonnas Blansko ringkonnas. Adamov asub Svitava jõe ääres, Blanskost ligi 8 km lõunas ja Brnost umbes 12 km põhjakirdes.

Asulat on esmamainitud 1506. aastal. Tol ajal kandis asula Hamry nime. 16. sajandi lõpul töötas Hamrys juba kõrgahi. 1597. aastal läks mõis koos rauakojaga Lichtensteinide perekonna omandusse. 1680. aastal töötas seal juba kaks kõrgahju. 1679. aastal mainitakse ürikutes esimest korda Adamovi nime. Raudteeühenduse sai Adamov 1849. aastal. 19. sajandi teisel poolel toimus tehases tootmise ümberkujundamine. Hakati tootma vedureid, aurumasinad ja põllumajandusmasinaid. 1930. aastatel asuti tehases tootma relvi. 1950. aastate alguses algas Adamovi tehases trükimasinate tootmine, mis koos pumba- ja mõõteseadmete tootmisega tegi Adamovi kuulsaks kogu maailmas. Adamov sai linnaõigused 1. juulil 1964. Adamovi tehas lõpetas tegevuse 2009. aastal.

## Viited
Cabriole-jalg

**''Cabriole''-jalg** (prantsuse keeles *cabri* 'kitsetall') on mööblieseme jalg, mis ülaosas on väljapoole kumerduva kaarega ning allosas kaardub nõgusana sissepoole; mõlema kaare teljed asuvad samal tasapinnal. See toetüüp esines juba Vana-Kreekas, kuid kadus keskajal ja Lääne-Euroopa mööblikunsti ilmus taas 17.–18. sajandi vahetusel Prantsusmaa, Inglismaa ja Hollandi kurvikate mööblistiilide osana. *Cabriole*-jalg on 18. sajandi mööbli üks tunnuselemente.

## Ajaloost
Varaseimad seda tüüpi jalad esinevad Vana-Kreeka pildimaterjalis. Euroopas kaob see vorm varakeskajal täiesti ning ilmub esmakordselt mööblile alles 1700. aasta paiku, järgides Prantsusmaal valitseva rokokoo motiivide kaarduvaid vorme. Inglismaal levib see kuninganna Anne'i stiiliga aastail 1712–1760. Hilisem Chippendale'i stiil arendab välja *cabriole*-jala saledama ja õrnema variandi.

Ameerika mööblikunstis hakkab see vorm levima 18. sajandi keskpaigas kuninganna Anne'i stiili imiteeriva sisustusstiiliga, ning seda kasutati nii palju, et Ameerika mööblikunstis kõneldakse *cabriole*-perioodist.

*Cabriole*-jala kuju lähtus loomajalast, millele osutab ka nimetus. Varasel perioodil olid mööbli *cabriole*-jalad omavahel seotud rõhtpuudega, kuid peatselt need kadusid, kuna segasid jala kõverjoonelise vormi visuaalset selgust ja neid polnud tingimata vaja ka mööbli konstruktsiooni tugevuse pärast. 18. sajandi kolmandal veerandil hakkas cabriole-jala populaarsus taanduma klassitsistliku sirgete saledate jalgadega mööbli mooditulekuga.

## Viited
Eesti talvised meistrivõistlused kergejõustikus

**Eesti talvised meistrivõistlused kergejõustikus** on iga-aastased sisetingimustes peetavad kergejõustiku Eesti meistrivõistlused.
Põletav pilvik

**Põletav pilvik** (*Russula amarissima*) on pilvikuliste sugukonda pilviku perekonda kuuluv seen.

Põletaval pilvikul on purpur- kuni veinpunane kübar ja valged eoslehekesed.

Ei ole söögiseen.

Eestis on seda leitud vaid Hiiumaalt.

## Viited

## Välislingid
*
Windsori tool

**Windsori tool** on paksust puitplaadist istmega, mis on sageli nõgusa istumislohuga, ja treitud pulkadest koosneva kaarduva seljatoega aiatool. Toolitüüp levis laialdaselt 18.-19. sajandi Suurbritannias ja Põhja-Ameerikas ning on kasutuses tänapäevani.

## Vaata ka

* Saaremaa kuurorttool

## Viited

## Välislingid
* T. Segal. A Brief History and Description of the Windsor Chair. - The Spruce Crafts
* The Windsor Chair (full article). - Regional Furniture Society

## Kirjandus
* Nancy Goyne Evans. A HISTORY AND BACKGROUND OF ENGLISH WINDSOR FURNITURE. - Furniture History, Vol. 15 (1979), pp. 24-53
*  B. Davidson, P. Biddle. Object Lesson: All About the Windsor Chair. - The Magazine Antiques, June 8, 2020
Harpoon

**Harpoon** on Ameerika Ühendriikide päritolu radarjuhitav alahelikiirusega madalalt lendav laevatõrjerakett. Madal lennukõrgus muudab raketi avastamise ja vastumeetmete rakendamise raskeks. Harpoon leiab sihtmärgi oma radariga.

Raketti saab välja tulistada erinevatelt platvormidelt:
* Lennukilt lastes ei kasutata Harpoonil stardikiirendit (AGM-84).
* Laevalt või rannikukaitse laskeseadmest tulistades kasutab rakett stardikiirendit (RGM-84).
* Allveelaevad lasevad Harpoone torpeedotorude kaudu, mistõttu on stardikiirendiga rakett spetsiaalses kapslis (UGM-84).

## Kasutajad
### Praegused
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Endised
* 

## Vaata ka
Neptun (raketikompleks)

## Viited

## Välislingid
2024. aasta Venemaa presidendivalimised

**2024. aasta Venemaa presidendivalimised** toimusid 15.–17. märtsil aastal 2024. Need olid libavalimised, kus valimistele ei lubatud opositsioonikandidaate ning olukorras, kus jätkus sõda Ukraina vastu, oli sõnavabadus piiratud. Tuntuim opositsioonipoliitik Aleksei Navalnõi oli 16. veebruaril vanglas surnud.

88,48 %-ga häältest kuulutati võitjaks parteitu, kuid valimisliidu Kogu Venemaa Rahvarinne poolt toetatud kandidaat ja ametisolev president Vladimir Putin. Valimised korraldati ka Venemaa okupeeritud Ukraina aladel, kus inimesi sunniti valima minema. Kogu Venemaal toimus hulgaliselt valimispettusi. 

2020. aastal muudeti Venemaa põhiseadust nii, et 2000. aastast Venemaad valitsenud Putin saaks jätkuvalt kandideerida.

## Viited
Chandrayaan-3

**Chandrayaan** on India kosmoseuuringute organisatsiooni (ISRO) Chandrayaani programmi kolmas Kuu-uurimismissioon. Selle raames ehitati maandur nimega Vikram ja kulgur nimega Pragyan, mis on sarnased Chandrayaan-2 missioonil kasutatutele, ning viidi nad Kuu orbiidile, et maandur saaks toimetada kulguri Kuu lõunapooluse piirkonda.

Chandrayaan-3 saadeti teele 14. juulil 2023. Kosmoselaev sisenes Kuu orbiidile 5. augustil ning 23. augustil 2023 kell 12.32 UTC maandus maandur Kuu lõunapooluse piirkonnas, tehes Indiast neljanda edukalt Kuule maandunud riigi ja esimese, kes on suutnud maanduda nõnda lähedale Kuu lõunapoolusele.

## Kosmoselaev

### Disain
Chandrayaan-3 koosneb kolmest põhikomponendist:

; Tõukurmoodul
: Tõukurmoodul viib maanduri ja kulguri 100 kilomeetri peale Kuu orbiidile. See on kastitaoline konstruktsioon, mille ühele küljele on paigaldatud suur päikesepaneel ja peal on maanduri silindriline kinnituskonstruktsioon.

; Maandur
: *[[Chandrayaan-2|Vikrami]]* tagab pehme maandumise Kuule. See on samuti kastikujuline, nelja maandumisjala ja nelja maandumistõukuriga, millest igaüks suudab pakkuda 800 njuutonit tõukejõudu. See kannab kulgurit ja mitmeid vahendeid kohapealse teadusliku analüüsi tegemiseks.

; Kuukulgur
: *[[Pragyan (kulgur)|Pragyani]]* kulgur on kuuerattaline sõiduk, mille massiks 26 kilogrammi. Selle mõõtmed on 917 mm × 750 mm × 397 mm.
: Oodatavasti teeb kulgur mitmeid mõõtmisi, et edendada uuringuid Kuu pinna koostise, Kuu pinnases veejää olemasolu, Kuu kokkupõrgete ajaloo ja Kuu atmosfääri kohta.

## Viited
Jimmy Morales

**James Ernesto Morales Cabrera** (teise nimega **Jimmy Morales**; sündinud 18. märtsil 1969 Guatemalas) on Guatemala poliitik ja koomik, kes oli 2016. aasta jaanuarist 2020. aasta jaanuarini Guatemala president. Morales kuulub parteisse **Frente de Convergencia Nacional**.

Ta sai tuntuks koomikuna telesarjas "Moralejas", kus ta mängis koos oma venna Sammyga. 2013. aastal astus ta parteisse **Frente de Convergencia Nacional** ja töötas partei peasekretärina. 2015. aasta oktoobris valiti ta pärast Otto Pérez Molina tagasiastumist Guatemala presidendiks 70 protsendi häältega. Morales astus ametisse 2016. aasta jaanuaris. Tema ametiaeg lõppes 2020. aasta jaanuaris.

## Isiklikku
Ta on abielus Hilda Patricia Moralesega. Usutunnistuselt on ta protestant.
Jelena Ossipova (kitarrist)

**Jelena Ossipova** (sündinud 28. mail 1981) on eesti kitarrist ja muusikapedagoog. Ta on Eesti Interpreetide Liidu liige.

Kitarrist, kammermuusik ja pedagoog Jelena Ossipova alustas kitarriõpinguid kuueaastaselt Maardu Muusikakoolis ja osales juba õpingute ajal edukalt üleriigilistel konkurssidel. Aastatel 1996–2000 õppis ta Georg Otsa nimelises Tallinna Muusikakoolis klassikalise kitarri erialal Tiit Petersoni juures. Õpingud jätkusid Heiki Mätliku juhendamisel Eesti Muusika- ja Teatriakadeemia bakalaureuseõppes (2000–2004) ja magistriõppes (2004 –2006). 2005. aastal õppis ta vahetusüliõpilasena Soomes Sibeliuse Akadeemias Andrzej Wilkuse käe all.

Jelena Ossipova on osalenud paljudel meistrikursustel, mille juhendajateks on olnud Abel Carlevaro, Alvaro Pierri, Eduardo Fernandez, Jukka Saviouk, David Tanenbaum, Zoran Dukic, Nikita Koshkin, Andrew York, Per Skareng, Thomas Kirchoff, Pablo Marquez, Gerhard Reichenbach, Jorgos Panetsos ja Jozsef Eötvös. 2003. aastal täiendas ta end Salzburgis Mozarteumi suveakadeemia kursustel professor Álvaro Pierri juhendamisel.

Kammermuusikuna on ta teinud koostööd selliste eesti muusikutega nagu Andreas Lend, Oksana Sinkova, Heigo Rosin, Kristi Mühling, Svetlana Kekiševa, Maria Veretenina, Olga Zaitseva jt. 

Kitarriõpetajana töötab ta Viimsi Muusikakoolis ja Maardu Kunstide Koolis.

Lisaks kontserditegevusele Eestis on Jelena Ossipova esinenud Poolas, Soomes, Leedus, Iisraelis ja Venemaal. Ta on esitanud solistina Joaquín Rodrigo kitarrikontserti "Aranjuez" Kaunase linna sümfooniaorkestri ja Vanemuise sümfooniaorkestri ees. 

Jelena Ossipova repertuaar hõlmab muusikat renessansist kaasajani. Tema kontserdikavades kõlavad tuntud teoste kõrval ka harvem esitatavad muusikapalad. Koos flötist Oksana Sinkovaga mängib ta plaadil "Across Seas and Oceans" (2012).
Tellispruun vöödik

**Tellispruun vöödik** (*Cortinarius varius*) on šampinjonilaadsete seltsi vöödikuliste sugukonda kuuluv liik seeni.

## Välislingid
*
Brodła

**Brodła** on küla Poolas Väike-Poola vojevoodkonnas Chrzanówi maakonnas Alwernia vallas. Brodła asub Alwerniast 4 km ja Chrzanówist umbes 17 km kagus ning Krakówi kesklinnast ligikaudu 25 km läänes.

Alates 18. sajandi algusest on Brodła tuntud keraamikakeskusena.

## Viited
Aleksandr Lebed

**Aleksandr Ivanovitš Lebed** (vene keeles Александр Иванович Лебедь; 20. aprill 1950 Novotšerkassk – 28. aprill 2002 Krasnojarski krai) oli Nõukogude Liidu ja Venemaa sõjaväelane ning Venemaa poliitik.

## 1996. aasta presidendivalimised
Vahetult pärast koha võitmist Riigiduumas alustas Lebed ametlikult oma kampaaniat 1996. aasta Venemaa presidendi valimistel .

Lebed lubas ohjeldada nii tänavakuritegevust kui ka valitsuse korruptsiooni , samuti lubas lõpetada ebapopulaarse Esimese Tšetšeenia sõja.    Majanduspoliitika osas andis ta mõista, et toetab käimasolevaid turumajanduslikke reforme, kuid jäi teadlikult ebamääraseks.

Tema populistliku retoorika tõttu võrreldi Lebedit Vladimir Žirinovskiga.  Lebedi stiili ja isiklikku karismat peeti tema kampaania jaoks olulisemaks kui tema poliitilist sõnumit ennast. Kuni maini flirtis Lebed võimalusega moodustada teiste kandidaatidega kolmandate jõudude koalitsioon, kuid need läbirääkimised ebaõnnestusid.

Lebedi kampaaniat toetas ja rahastas Bidzina Ivanišvili.

Valimiste esimeses voorus 16. juunil 1996 saavutas ta Jeltsini ja Zjuganovi järel kolmanda koha, kogudes 14,7% häältest.  Vastutasuks Lebedi toetuse eest vallandas Jeltsin Lebedi rivaali kaitseminister Pavel Gratšovi    asendades ta Lebedi palvel Igor Rodionoviga.  Pärast valimiste esimest vooru nimetas Jeltsin kindral Lebedi Venemaa Julgeolekunõukogu sekretäriks. 

## Mälestuse jäädvustamine

* 8. veebruaril 2003 anti Krasnojarski krai seadusandliku kogu otsusega ühele Lääne-Sajaanide nimetule mäetipule nimeks Aleksandr Lebedi mäetipp 
* juulis 2007 anti Transnistrias välja Lebedelile pühendatud margiseeria
* 12. juunil 2012 avati Transnistrias Benderi linnas mälestusmärk Aleksandr Lebedelile

## Viited